open-index/open-wikipedia-markdown huggingface dataset:
கலாத்சே

**கலாத்சே** (*Khalatse*), இந்தியாவின் லடாக் ஒன்றியப் பகுதியின் லே மாவட்டத்தில் உள்ள கலாத்சே வருவாய் வட்டத்தின் தலைமையிடமும், கிராம ஊராட்சியும் ஆகும்.இது லே நகரத்திற்கு கிழக்கே 95 கிலோ மீட்டர் தொலைவில் கார்கில் செல்லும் பழைய சாலையில் உள்ளது. இவ்வூரில் சிந்து ஆறு பாய்கிறது. சர்க்கரை பாதாமி உலர் பழங்களுக்கு கலாத்சே பெயர் பெற்றது.இவ்வூரில் சிந்து மத்தியப் பல்கலைக்கழகம் அமையப்படவுள்ளது.கலாத்சே கிராமம் லடாக் மலைத்தொடரில் கடல்மட்டத்திலிருந்து 2,987 மீட்டர் (9,800 அடி) உயரத்தில் உள்ளது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 156 குடியிருப்புகள் கொண்ட கலாத்சே ஊராட்சியின் மொத்த மக்கள் தொகை 767 ஆகும். சராசரொ எழுத்தறிவு 86.27% ஆக உள்ளது.
## தட்ப வெப்பம்

## மேற்கோள்கள்

## ஆதாரங்கள்
* 
* Francke, A. H. (1914). *Antiquities of Indian Tibet*. Two Volumes. Calcutta. 1972 reprint: S. Chand, New Delhi.
*Schettler, Rolf & Margaret. (1981). *Kashmir, Ladakh & Zanskar*. Lonely Planet. South Yarra, Vic., Australia. .
* 

## வெளி இணைப்புகள்
* Khalatse to Marol (via Suru Valley), OpenStreetMap, retrieved 15 January 2023.
* Kargil–Dha–Khalatse Indus Valley Road, OpenStreetMap, retrieved 15 January 2023.

பகுப்பு:லே மாவட்டம்
பகுப்பு:லே மாவட்டத்தின் நகரங்களும் ஊர்களும்
கோலா பிலா மக்களவைத் தொகுதி

**கோலா பிலா மக்களவைத் தொகுதி** (மலாய்: *Kawasan Persekutuan Kuala Pilah*; ஆங்கிலம்: *Kuala Pilah Federal Constituency*; சீனம்: 瓜拉庇劳国会议席) என்பது மலேசியா, நெகிரி செம்பிலான், கோலா பிலா மாவட்டத்தில் அமைந்துள்ள ஒரு மக்களவை தொகுதி (**P129**) ஆகும்.

கோலா பிலா மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து கோலா பிலா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கோலா பிலா மாவட்டம்

கோலா பிலா மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். கோலா பிலா மாவட்டத்தின் தலைநகரம் கோலா பிலா நகரம் ஆகும். கோலா பிலா நகரம் ஒரு பழைய பள்ளத்தாக்கு நகரமாகும்.  

கோலா பிலா மாவட்டம், சிரம்பான் மாநகருக்கு கிழக்கே 30 கி.மீ. தொலைவில் அமைந்து உள்ளது. இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது. 

கோலா பிலா மாவட்டம், கோலா பிலா உள்ளூராட்சி மன்றத்தால் நிர்வாகம் செய்யப் படுகிறது. கோலா பிலா மாவட்டம் 11 முக்கிம்களாக பிரிக்கப்பட்டு உள்ளது. கோலா பிலா மாவட்டம், நெகிரி செம்பிலான் மாநிலத்தில் மிகப் பழைமையான மாவட்டங்களில் ஒன்றாக அறியப்படுகிறது.

## கோலா பிலா மக்களவைத் தொகுதி

## கோலா பிலா தேர்தல் முடிவுகள்

## மேற்கோள்கள்

## மேலும் காண்க
* கோலா பிலா 
* சுவாசே
* செரி மெனாந்தி
* மலேசியத் தேர்தல் தொகுதிகள்

## வெளி இணைப்புகள்

பகுப்பு:நெகிரி செம்பிலான் நாடாளுமன்றத் தொகுதிகள்
இராஜேஷ் ரமேஷ்

**இராஜேஷ் ரமேஷ்** (*Rajesh Ramesh*, பிறப்பு 28 மார்ச் 1999) என்பவர் 400 மீட்டர் ஒட்டத்தில்  நிபுணத்துவம் பெற்ற இந்திய   தடகள வீரர் ஆவார். இவர் 2022 ஆசிய விளையாட்டுப் போட்டியில் கலப்பு 4 × 400 மீட்டர் தொடர் ஓட்டப் போட்டியில் வெள்ளிப் பதக்கம் வென்றார்.  2022 ஆசிய விளையாட்டுப் போட்டியில் 4×400 மீட்டர் ஓட்டத்தில் தங்கப் பதக்கம் வென்றார். இவர் அதே நிகழ்வில் 2023 உலக தடகள வாகையர் போட்டியிலும் பங்கேற்றார், ஹீட்ஸில் 2:59.05 என்ற ஆசிய சாதனையைப் படைத்த பின்னர் இறுதிப் போட்டிக்கு வந்தார். இறுதியில் அந்த அணி இறுதிப் போட்டியில் 6-வது இடத்தைப் பிடித்தது.

இராஜேஷ் ரமேஷ் திருச்சிராப்பள்ளி தொடருந்து நிலையத்தில் பயணச்சீட்டு சரிபார்ப்பவராகப் பணியாற்றி வருகிறார்.

## மேற்கோள்கள்

## வெளி இணைப்புகள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:தமிழக விளையாட்டு வீரர்கள்
காலும்மா ஆம்பர்

***காலும்மா ஆம்பர்*** (*Calumma amber*) என்பது பொதுவாக **ஆம்பர் மலை பச்சோந்தி** என்று அழைக்கப்படுகிறது. இது மடகாசுகரின் ஆன்ட்சிரானனா மாகாணத்தில் காணப்படும் பச்சோந்தி சிற்றினமாகும். இந்த சிற்றினம் முதன்முதலில் 1989-இல் காணப்பட்டது. 2006-இல் முதன்முதலில் விவரிக்கப்பட்டது. மேலும் இது மடகாசுகரின் வடக்கு டயானா பிராந்தியத்தின் வடக்குப் பகுதியில், மாண்ட்கேன் டி ஆம்பர் தேசிய பூங்காவிலும் பூங்காவினைச் சுற்றியும் மட்டுமே காணப்படுகிறது. *கா. ஆம்பர்* முதலில் *கா. பிரெவிகார்னி* சிற்றின மக்கள்தொகையாகக் கருதப்பட்டது.

## மேற்கோள்கள்

## மேலும் வாசிக்க
* Raxworthy CJ, Nussbaum RA. 2006. Six new species of occipital-lobed *Calumma* chameleons (Squamata: Chamaeleonidae) from Madagascar, with a new description of *Calumma brevicorne*. *Copeia* **2006** (4): 711–734. (*Calumma amber*, new species).

பகுப்பு:பச்சோந்திகள்
பகுப்பு:மடகாசுக்கர் உயிரினங்கள்
பகுப்பு:அகணிய உயிரிகள்
பந்திங் மருத்துவமனை

{
  "type": "Feature",
  "geometry": { "type": "Point", "coordinates": [101.491944, 2.803889] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}
**பந்திங் மருத்துவமனை** (மலாய்: *Hospital Banting*; ஆங்கிலம்: *Banting Hospital*) என்பது மலேசியா, சிலாங்கூர், கோலா லங்காட் மாவட்டம், பந்திங் நகர்ப் பகுதியில் உள்ள அரசு மருத்துவமனை ஆகும்.

இந்த மருத்துவமனை 1975-ஆம் ஆண்டு பிப்ரவரி 6-ஆம் தேதி சிலாங்கூர் சுல்தான் சலாவுதீன் அப்துல் அசீஸ் சா அவர்களால் அதிகாரப்பூர்வமாகத் திறக்கப்பட்டது. 10.48 எக்டர் பரப்பளவு கொண்ட இந்த மருத்துவமனையின் கட்டுமானச் செலவு '''RM''' 32 மில்லியன் மலேசிய ரிங்கிட் ஆகும்.

## பொது

1991-ஆம் ஆண்டில், புதிதாக ஆண் நோயாளிகள் தங்கு கூடம் (வார்டு);  அறுவை சிகிச்சை மற்றும் எலும்பியல் சிகிச்சைத் தங்கு கூடம்; 2000-ஆம் ஆண்டில், இரத்தச் சுத்திகரிப்பு பிரிவு; நிர்வாக வளாகம், மருத்துவப் பதிவுகள் பிரிவு மற்றும் உடலியல் மருத்துவப் பிரிவு ஆகியவை நிறுவப்பட்டன. 2005-இல், முதியோர்களுக்கு என தனிப் பிரிவும் நிறுவப்பட்டது.

8-ஆவது மலேசியத் திட்டத்தின் *(RMK8)* கீழ், தீவிர சிகிச்சைப் பிரிவு (ICU) கட்டி முடிக்கப்பட்டது. பணியாளர்களுக்கு 18 குடியிருப்பு மனைகளும்; மருத்துவர்களுக்கு 6 மனைகளும் கட்டப்பட்டன. டிசம்பர் 2008-இல், பந்திங் மருத்துவமனையில் 6 நோயாளிகள் தங்கு கூடங்கள்; 151 படுக்கைகள் இருந்தன. அக்டோபர் 2009-இல், இருதய தீவிரச் சிகிச்சைப் பிரிவு திறக்கப்பட்டது. தற்போது 153 படுக்கைகளுடன் சேவையில் உள்ளது.

## உள்ளமைவு

* 153 படுக்கைகள் - *(Beds)*
* 2 அறுவை சிகிச்சை அரங்குகள் - *(Operating Theaters)*
* 1 முதியவர் தீவிரச் சிகிச்சை படுக்கைகள் - *(Adult Intensive Care Unit Beds)*
* 4 இதய சிகிச்சை படுக்கைகள் - *(Cardiac Care Unit Beds)*
* 4 குழந்தை தீவிரச் சிகிச்சை படுக்கைகள் - *(Pediatric Intensive Care Unit Beds)*

### முகவரி

Hospital Banting, Jalan Sultan Alam Shah
42700 Banting, Selangor 
Tel : +603 3187 1333 
Faks : +603 3181 8834
Emel: pengurusanhospitalbanting@moh.gov.my
இணையத் தளம்: 

## மேற்கோள்கள்

## வெளி இணைப்புகள்
* Selangor Health Department

பகுப்பு:மலேசிய மருத்துவமனைகள்‎‎
சுந்தர்கர் மக்களவைத் தொகுதி

**சுந்தர்கர் மக்களவைத் தொகுதி** (*Sundargarh Lok Sabha constituency*) என்பது கிழக்கு இந்தியா ஒடிசா மாநிலத்தின் சுந்தர்கார் மாவட்டத்தில் உள்ள ஒடிசாவின் 21 மக்களவைத் தொகுதிகளில் ஒன்றாகும்.

## சட்டசபை பிரிவுகள்
இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:

## தேர்ந்தெடுக்கப்பட்ட உறுப்பினர்கள்
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.

சுந்தர்கர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

## தேர்தல் முடிவுகள்

### 2024
2024 இந்தியப் பொதுத் தேர்தலின் ஐந்தாவது கட்டத்தில் 20 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று வாக்குகள் எண்ணப்பட்டன. இந்தத் தேர்தல் முடிவுகளின் படி பாரதிய ஜனதா கட்சி வேட்பாளர் ஜுவல் ஓரம் பிஜு ஜனதா தளம் வேட்பாளர் திலீப் குமார் திர்கியை 1,38,808 வாக்குகள் வித்தியாசத்தில் தோற்கடித்தார்.

## மேற்கோள்கள்

## வெளி இணைப்புகள்

* 2019 மக்களவை தேர்தல் தேதி மற்றும் அட்டவணை

பகுப்பு:சுந்தர்கட் மாவட்டம்
பகுப்பு:ஒடிசா மக்களவைத் தொகுதிகள்
க. இரா. சிறீராம்

நீதியரசர் **க. இரா. சிறீராம்** (*Kalpathi Rajendran Shriram*, பிறப்பு: 28 செப்டம்பர் 1963) இந்திய நீதிபதியும், தமிழ்நாட்டின் சென்னை உயர் நீதிமன்றத்தின் தலைமை நீதிபதியும் ஆவார். 

## இளமை
சிறீராம், கேரள மாநிலத்தின் கல்பாத்தி இராஜேந்திரன் என்பவருக்கு மகனாக மும்பையில் 28 செப்டம்பர் 1963இல் பிறந்தார். சிறீராம் மும்பை பல்கலைக்கழகத்தில் இளங்கலை வணிகம் மற்றும் இளங்கலைச் சட்டம் பயின்றவர். பின்னர் இலண்டன் மன்னர் கல்லூரியில் கடல்சார் சட்டங்களில் முதுநிலைப் பட்டம் பெற்றார்.

## வழக்கறிஞராக
வழக்கறிஞர் தொழில் செய்வதற்கு, 3 சூலை 1989 அன்று மகாராட்டிரா & கோவா வழக்கறிஞர் சங்கத்தில் தன் பெயரைப் பதிவு செய்தார். பின் மூத்த வழக்கறிஞர் எஸ். வெங்கடேஸ்வரனிடம, இளைய வழக்கறிஞராக சேர்ந்தார். 1997ஆம் ஆண்டு முதல் தனியாக வழக்குரைஞர் தொழில் செய்யத் துவங்கினார். இவர் பன்னாட்டுக் கப்பல் போக்குவரத்து, பன்னாட்டு வணிகச் சட்டங்கள், நிறுவனச் சட்டம், சுங்கச் சட்டம், கடல்சார் காப்பீடு,  துறைமுகத்தில் சரக்குகள் ஏற்றுதல்/இறக்குதல் போன்றவைகளில் ஏற்படும் சட்ட சிக்கல்களில் உயர் நீதிமன்றங்கள் மற்றும் உச்ச நீதிமன்றத்தில் வாதாடுவதில் வல்லவர்.

## உயர் நீதிமன்ற நீதிபதியாக
21 சூன் 2013 அன்று இவர் பம்பாய் உயர் நீதிமன்றத்தில் கூடுதல் நீதிபதியாக கே. ஆர். சிறீராம் நியமிக்கப்பட்டார். 2 மார்ச் 2016 அன்று பம்பாய் உயர் நீதிமன்றத்தின் நிரந்தர நீதியரசராக நியமிக்கப்பட்டார். 

சென்னை உயர் நீதிமன்றத்தின், தற்காலிக தலைமை நீதியரசர் ஆர். மகாதேவன் உச்ச நீதிமன்றத்தின் நீதியரசராக நீதிபதிகள் தேர்வுக் குழு பரிந்துரை செய்ததால், 11 சூலை 2024 அன்று நீதிபதிகள் தேர்வுக் குழு, நீதியரசர் கே. ஆர். சிறீராமை சென்னை உயர் நீதிமன்றத்தின் தலைமை நீதிபதியாக நியமிக்க பரிந்துரை செய்தது.. இவர் 27 செப்டம்பர் 2024 அன்று சென்னை உயர் நீதிமன்றத் தலைமை நீதிபதியாக பதவியேற்றார்.

2025 மே 26 அன்று உச்ச நீதிமன்ற கெலீஜியம் இவரை இராசத்தான் உயர் நீதிமன்றத்தின் தலைமை நீதிபதியாக இடம் மாற்ற பரிந்துரைத்தது.

## இதனையும் காண்க
*  சென்னை உயர் நீதிமன்றத் தலைமை நீதிபதிகளின் பட்டியல்

## மேற்கோள்கள்

பகுப்பு:சென்னை உயர் நீதிமன்றத் தலைமை நீதிபதிகள்
சந்தோஷ் குமார் தமிழரசன்

**சந்தோஷ் குமார் தமிழரசன்** (*Santhosh Kumar Tamilarasan*, 1 சனவரி 1998) என்பவர் தமிழ்நாட்டைச் சேர்ந்த இந்திய தடகள வீரர் ஆவார். இவர் 400 மீட்டர் தடைதாண்டும் போட்டிகளில் கலந்துகொள்கிறார். இவர் 2024 ஆம் ஆண்டு பாரிசில் நடைபெறும் கோடைக்கால ஒலிம்பிக்கில் இந்தியா சார்பாக கலந்துகொள்ள  தேர்ந்தெடுக்கப்பட்டுள்ளார். இவர் இந்திய 4 × 400 மீ தொடர் ஓட்டக் குழுவில் இடம்பெற்றுள்ளார்.

## தொடக்ககால வாழ்க்கையும்  கல்வியும்
சந்தோஷ் குமார் தமிழ்நாட்டின் சுக்குடியைச் சேர்ந்தவர்.

## மேற்கோள்கள்

பகுப்பு:தமிழக விளையாட்டு வீரர்கள்
பகுப்பு:வாழும் மக்கள்
பகுப்பு:1998 பிறப்புகள்
போரியாங் மண் திருவிழா

**போரியாங் மண் திருவிழா** (*Boryeong Mud Festival*) என்பது தென் கொரியாவின் சியோலுக்குத் தெற்கே 200 கிமீ தொலைவில் உள்ள போரியோங்கில் கோடை காலத்தில் ஆண்டுதோறும் நடைபெறும்  திருவிழா  ஆகும். முதல் மண் திருவிழா 1998 இல் நடத்தப்பட்டது, 2007 வாக்கில், திருவிழாவுக்கு 2.2 மில்லியன் பார்வையாளர்கள் வந்தனர்.

போரியோங்கில் மண்  எடுக்கப்பட்டு, டேச்சியோன் கடற்கரை பகுதிக்கு சுமையுந்துகளில் கொண்டு செய்யப்படுகிறது. அங்கு குளம் போன்ற வட்ட வடிவித் தொட்டிகளில் கலந்து சேற்றுக் குளியலுக்குப் பயன்படுத்தபடுகிறது. அந்த மண்ணில் உடலுக்கு நன்மை தரும் உலோகத் தாதுக்கள் நிறைந்ததாகக் கருதப்படுகிறது. பல அழகுசாதனப் பொருட்களை தயாரிக்க அந்த மண் முக்கியப் இடத்தை வகிக்கிறது. இந்த திருவிழா முதலில் போரியோங் மண் அழகுசாதனப் பொருட்களுக்கான சந்தைப்படுத்தல் முறையாக கருதப்பட்டது.

இந்த விழா சுமார் இரண்டு வார காலம் நடைபெறுகிறது என்றாலும், அதன் இறுதி வாரக் கடைசியானது கொரியாவின் மேற்கத்திய மக்களிடையே பிரபலமானது. திருவிழாவின் இறுதி வார நிகழ்வு பொதுவாக யூலை இரண்டாவது வார இறுதியில் நடக்கும்.

## வரலாறு
1997 ஆம் ஆண்டில் போரியோங் மண் அடுக்குகளின் சேற்றைப் பயன்படுத்தி பலவிதமான அழகுசாதனப் பொருட்கள் தயாரிக்கப்பட்டன. இந்த மண்ணில் தாதுக்கள், பெண்ட்டோனைட்டுகள், ஜெர்மானியங்கள் நிறைந்ததாகக் கூறப்பட்டது, இவை அனைத்தும் இயற்கையாகவே இப்பகுதியில் சேற்றில் காணப்படுகின்றன.

இந்த அழகுசாதனப் பொருட்களை ஊக்குவிக்கும் வகையில், போரியோங் மண் திருவிழா ஏற்பாடு செய்யப்பட்டது. இந்த திருவிழாவின் மூலம், மக்கள் சேறு மற்றும் அழகுசாதனப் பொருட்கள் பற்றி மேலும் அறிந்து கொள்வார்கள் என்று நம்பப்பட்டது.

## ஈர்ப்புகள்
திருவிழாவுக்காக போரியங் கடற்கரையில் பல  இடங்களில் இதற்கான ஏற்பாடுகள் செய்யபடுகின்றன. மண் குளம், மண் சரிவுகள், மண் சறுக்கு அலை சறுக்கு, சறுக்கு விளையாட்டு, கயிற்றைப் பிடித்துக் கொண்டு குழியில் விழாமல் கடக்கும் போட்டிகள் போன்றவை ஏற்பாடு செய்யபடுகின்றன. இதில் கலந்து கொள்ள கட்டணம் வசூலிக்கபடுகிறது. கட்டணத்தை இணைவழியிலும் அல்லது அந்த இடத்திலும் செலுத்தலாம். உடலில் ஓவியம் வரைவதற்காக வண்ண சேறும் தயாரிக்கப்படுகிறது. கடற்கரையில் ஒரு பெரிய மேடை அமைக்கப்படுகிறது. அதில் இசை நிகழ்ச்சிகள், போட்டிகள் மற்றும் பல்வேறு காட்சி ஈர்ப்புகளும் பயன்படுத்தப்படுகிறது.

போரியோங்கிலிருந்து கொண்டுவரப்படும்  சேற்றைப் பயன்படுத்தி தயாரிக்கப்பட்ட அழகுசாதனப் பொருட்களை விற்கும் ஒரு சிறிய சந்தை கடற்கரையில் இயங்குகிறது. அங்கு பல்வேறு உடல்நல மற்றும் அழகு சிகிச்சை மையங்கள் உடற்பிடிப்பு, குத்தூசி மருத்துவம், சேற்று மருத்துவ குணங்களைப் பயன்படுத்தி மற்ற சிகிச்சைகள் வழங்கப்படுகின்றன.பெரிய வாணவேடிகையுடன் திருவிழா நிறைவுபெறுகிறது.

## காட்சியகம்

Image:Korea-Boryeong Mud Festival-08.jpg
Image:Korea-Boryeong Mud Festival-14.jpg
Image:Korea-Boryeong_Mud_Festival-09.jpg
Image:Korea-Boryeong_Mud_Festival-11.jpg
Image:Korea-Boryeong_Mud_Festival-05.jpg
Image:Korea-Boryeong_Mud_Festival-15.jpg
Image:Korea-Boryeong_Mud_Festival-23.jpg
Image:Korea-Boryeong_Mud_Festival-27.jpg
Image:Korea-Boryeong_Mud_Festival-13.jpg
Image:Korea-Boryeong_Mud_Festival-01.jpg
File:Mud Fest 2008.jpg


## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:தென் கொரியத் திருவிழாக்கள்
மயூர்பஞ்ச் மக்களவைத் தொகுதி

**மயூர்பஞ்ச் மக்களவைத் தொகுதி** (*Mayurbhanj Lok Sabha constituency*) கிழக்கு இந்திய மாநிலமான ஒடிசாவில் உள்ள 21 மக்களவைத் தொகுதிகளில் ஒன்றாகும்.

## சட்டமன்றப் பிரிவுகள்
எல்லை மறுநிர்ணயம் செய்யப்பட்டதைத் தொடர்ந்து, தற்போது இந்தத் தொகுதியில் பின்வரும் சட்டமன்றத் தொகுதிகள் உள்ளன.

2008ஆம் ஆண்டில் நாடாளுமன்றத் தொகுதிகளின் எல்லை மறுநிர்ணயத்திற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள் ஜஷிபூர், பகால்டா, ரைராங்பூர், பாங்க்ரிபோசி, குலியானா, பாரிபாடா மற்றும் உடாலா.

## தேர்ந்தெடுக்கப்பட்ட உறுப்பினர்கள்
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.

மயூர்பஞ்ச் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல் பின்வருமாறு

## தேர்தல் முடிவுகள்

### 2024
2024 இந்தியப் பொதுத் தேர்தலின் 7-வது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டன. பாரதிய ஜனதா கட்சி வேட்பாளர் நப சரண் மாஜி, பிஜு ஜனதா தளம் வேட்பாளர் சுதம் மாரந்தியை 2,19,334 வாக்குகள் வித்தியாசத்தில் தோற்கடித்தார்.

## மேலும் காண்க

* மயூர்பஞ்ச் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:ஒடிசா மக்களவைத் தொகுதிகள்
காலும்மா கபுரோனி

**காலும்மா காபுரோனி** (*Calumma capuroni*) என்பது கெமேலியோனிடே குடும்பத்தைச் சேர்ந்த பச்சைநிறப் பச்சோந்தி சிற்றினமாகும். இந்தச் சிற்றினம் மடகாசுகரில் மட்டுமே காணப்படும் அகணிய உயிரி. 

## சொற்பிறப்பியல்
பிரெஞ்சு தாவரவியலாளர் ரெனே பால் ரேமண்ட் கபுரோனின் நினைவாக *கபுரோனி* எனச் சிற்றினப் பெயர் இடப்பட்டது.

## வாழ்விடம்
*சி. காபுரோனி*யின் விருப்பமான இயற்கையான வாழிடம் 1,400-1,920 மீட்டர் உயரத்தில் உள்ள காடுகளாகும்.

## இனப்பெருக்கம்
*சி. காபுரோனி* முட்டையிட்டு இனப்பெருக்கம் செய்யக்கூடியது.  

## மேற்கோள்கள்

## மேலும் வாசிக்க

* Brygoo E-R, , Domergue C (1972). "*Notes sur les* Chamaeleo *de Madagascar. X. Deux nouveaux Caméléons des hauts sommets de Madagascar:* C. capuroni *n.sp. et* C. gastrotaenia andringitraensis *n.subsp.*" *Bulletin du Muséum d'Histoire Naturelle, Paris, Série 3,* **56** (42): 601–613. (*Chameleo capuroni*, new species, p. 601). (in French).
* Glaw F, Vences M (2006). *A Field Guide to the Amphibians and Reptiles of Madagascar, Third Edition*. Cologne, Germany: Vences & Glaw Verlag. 496 pp. .
* , Böhme W (1986). "Phylogeny and classification of the Chamaeleonidae (Sauria) with special reference to hemipenis morphology". *Bonner Zoologische Monographien* **22**: 1–64. (*Calumma capuroni*, new combination).

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:பச்சோந்திகள்
பகுப்பு:மடகாசுக்கர் ஊர்வன
பகுப்பு:அகணிய உயிரிகள்
காலும்மா ஆம்பிரின்சு

***காலும்மா ஆம்பிரின்சு*** (*Calumma ambreense*) என்பது மடகாசுகரில் காணப்படும் பச்சோந்தி சிற்றினமாகும்.  

## விளக்கம்
*கா. ஆம்பிரின்சு* பச்சோந்திகள் 40 முதல் 55 செமீ வரை வளரக்கூடியன. இவற்றின் அளவு காரணமாக பெரிய பச்சோந்தி சிற்றினங்களில் ஒன்றாகக் கருதப்படுகின்றன. ஆம்பர் மலைத் தேசியப் பூங்காவின் மழைக்காடுகளில் இவை வசிக்கின்றன. கா. ஆம்பிரின்சு கடல் மட்டத்திலிருந்து 600 முதல் 1200 மீட்டர் உயரத்தில் மட்டுமே வாழக்கூடியன. இவை முக்கியமாக ஒன்றரை முதல் பத்து மீட்டர் உயரமுள்ள மரங்களில் வாழ்கின்றன. இரவில், இந்தப் பச்சோந்திகள் - ஏறக்குறைய அனைத்து உயிரினங்களைப் போலவே- பிரகாசமான நிறத்தில் காணப்படும். பகல் நேரங்களில் இவை பெரும்பாலும் 2 மீ உயரத்திற்கு மேல் உள்ள மரக் கிளைகளில் அமர்ந்திருக்கும். சில நாட்களே ஆன இளம் பச்சோந்திகள் பெரும்பாலும் நிலத்திற்கு மிக அருகில் உள்ள மிக மெல்லிய செடிகளில் உறங்குகிறது.

## மேற்கோள்கள்

பகுப்பு:மடகாசுக்கர் ஊர்வன
பகுப்பு:பச்சோந்திகள்
மகாராஜா (2024 திரைப்படம்)

**மகாராஜா** (*Maharaja*) என்பது 2024 ஆம் ஆண்டு தமிழ் மொழியில் வெளியான அதிரடித் திரைப்படமாகும். 2017இல் வெளியான குரங்கு பொம்மை திரைப்படத்தை இயக்கிய நித்திலன் சுவாமிநாதன் இப்படத்தை இயக்கியிருந்தார். *தி ரூட்*, *திங்க் ஸ்டுடியோஸ்* மற்றும் *பேஷன் ஸ்டுடியோஸ்* இணைந்து தயாரித்தது. விஜய் சேதுபதி கதாநாயகனாக நடித்துள்ள இப்படத்தில் அனுராக் காஷ்யப், சச்சனா நமிதாஸ், மம்தா மோகன்தாஸ், நடராஜன் சுப்பிரமணியம், அபிராமி, அருள்தாஸ், முனீஷ்காந்த், மணிகண்டன், சிங்கம்புலி, பாரதிராஜா ஆகியோர் நடித்துள்ளனர்.

## கதைச் சுருக்கம்
படத்தில் விஜய் சேதுபதி ஒரு முடிதிருத்துபவராக நடித்துள்ளார். தனது வீடு கொள்ளையடிக்கப்பட்ட பிறகு தனது *லட்சுமி* என்ற இரும்பு குப்பைத் தொட்டியை காணவில்லை என்று காவல் துறையிடம் புகார் கூறுகிறார். ஆனால் அவரது உண்மையான நோக்கங்களை போலீசார் சந்தேகிக்கத் தொடங்குகிறார்கள்.

## தயாரிப்பு
சேதுபதியின் 50வது திரைப்படமாக இது இருப்பதால், இந்த படம் பிப்ரவரி 2023 இல் தற்காலிகமாக *வி. ஜே. எஸ் 50* என்ற தலைப்பில் அதிகாரப்பூர்வமாக அறிவிக்கப்பட்டது. முதன்மை புகைப்படம் எடுக்கும் பணி அதே மாதத்தில் தொடங்கியது. அஜனீஷ் லோக்நாத் இசையமைத்த இப்படத்திற்கு தினேஷ் புருஷோத்தமன் ஒளிப்பதிவை மேற்கொள்ள மற்றும் பிலோமின் ராஜ் படத் தொகுப்புப் பணிகளை மேற்கொண்டார்.

## வெளியீடு
14 ஜூன் 2024 உலகம் முழுவதும் வெளியிடப்பட்ட இப்படம் விமர்சகர்களிடமிருந்து நேர்மறையான விமர்சனங்களைப் பெற்றது. 2024 இன் அதிக வசூல் செய்த தமிழ் படமாக உருவானது.  

## நடிகர்கள்

## இசை
இசையமைப்பாளர் பி. அஜனீஷ் லோக்நாத் இசை மற்றும் பின்னணி இசையமைத்துள்ளார். படத்தின் இசை உரிமையை ஜங்கிலி மியூசிக் நிறுவனம் பெற்றுள்ளது.  கவிஞர் வைரமுத்து எழுதி சித் ஸ்ரீராம் பாடிய "தாயே தாயே" என்ற தனிப்பாடல் ஜூன் 2024 ன்று வெளியிடப்பட்டது. "ராஜா பய ஒண்ணு" என்ற இரண்டாவது பாடம் படம் வெளியான பிறகு 15 ஜூன் 2024 அன்று வெளியிடப்பட்டது.

### வீட்டு ஊடகம்
ஊடகச் சேவை உரிமையை நெட்பிளிக்சு நிறுவனமும், தொலைகாட்சி உரிமையை விஜய் தொலைக்காட்சியும் பெற்றுள்ளனர்.  இந்தப் படம் 12 ஜூலை 2024 முதல் நெட்பிளிக்சில் திரையிடப்பட்டது.

## மேற்கோள்கள்

## வெளி இணைப்புகள்
* 
* 
பகுப்பு:2024 தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
குஞ்சி (உத்தராகண்டம்)

**குஞ்சி**(*Gunji*), இந்தியாவின் வடக்கில் உள்ள உத்தராகண்டம் மாநிலத்தின் பிதௌரகட் மாவட்டம், தார்ச்சுலா வருவாய் வட்டம், இமயமலையில் 3200 மீட்டர் உயரத்தில் அமைந்துள்ள கிராம ஊராட்சி ஆகும். இக்கிராமம் இந்திய-நேபாள நாடுகளின் எல்லைப்பகுதியில் உள்ளது.  குத்தி பள்ளத்தாக்கில் அமைந்த இக்கிராமத்தில் சாரதா ஆறு எனும் *காளி ஆறு* பாய்கிறது. இதனருகில் **குத்தி**, **நாபி** கிராமங்கள் உள்ளது.குஞ்ஜி கிராமம் வழியாக ஆதி கைலாசம்,  ஓம் பர்வதம், மானசரோவர் மற்றும் கயிலை மலைக்கு புனித யாத்திரை செல்லலாம்.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 194  குடும்பங்கள் கொண்ட குஞ்சி கிராமத்தின் மக்கள் தொகை 335 ஆகும். சராசரி எழுத்தறிவு 87.66% ஆகும். இக்கிராமத்தில் பட்டியல் சாதியினரும் பட்டியல் பழங்குடியினரும் முறையே 11 மற்றும் 195 ஆக உள்ளனர்.  
## சுற்றுலா
குஞ்சி கிராமம் வழியாக ஆதி கைலாசம்,  ஓம் பர்வதம், மானசரோவர் மற்றும் கயிலை மலைக்கு மலையேற்றம் மற்றும் யாத்திரை செல்பவர்கள், தார்ச்சுலா எனும் ஊரில் ஆதார் அடையாள அட்டை நகல் மற்றும் மருத்துவச் சான்றிதழைச் சமர்ப்பித்து,  உள்நாட்டு நுழைவு அனுமதிச் சீட்டு பெற வேண்டும்.  
## இதனையும் காண்க
* தார்ச்சுலா-லிபுலேக் சாலை
## மேற்கோள்கள்

பகுப்பு:பிதௌரகட் மாவட்டம்

பகுப்பு:உத்தராகண்ட மாநில ஊர்களும் நகரங்களும்
தர்கான்

**தர்கான்** (*Tarkhan*), பண்டைய எகிப்திய நகரம் ஆகும். இது கெய்ரோவிற்கு தெற்கே 50 கிலோ மீட்டர் தொலைவில், நைல் ஆற்றின் மேற்கு கரையில் அமைந்த பண்டைய நகரம் ஆகும். தர்கான் நகரத்தின் 2000 கல்லறைகளை அகழாய்வு செய்த போது கிடைத்த தொல்பொருட்களைக் கொண்டு ஆய்வு செய்ததில், அவைகள் கிமு 3150 முதல் கிமு 2690 முடிய பண்டைய எகிப்தை ஆண்ட துவக்க கால அரச மரபுகளுக்குரியது எனக்கண்டறியப்பட்டது. தர்கான் நகர அகழாய்வில் மன்னர் நார்மெர் பெயர் பொறித்த முத்திரை மற்றும் தர்கான் ஆடை கண்டறியப்பட்டது. மேலும் எகிப்தின் முதல் வம்ச மன்னர்களின் நித்திய வீடுகள் கண்டறியப்பட்டது.

தர்கான் நகரத்தின் கல்லறை எண் 1060ல் பல அறைகள் கொண்ட மிகப்பெரிய  நித்திய வீடு  கண்டறியப்பட்டது.

## படக்காட்சிகள்

File:Contents of tomb 99. 1st century CE. From tomb 99 at Tarkhan (Kafr Ammar), Egypt. The Petrie Museum of Egyptian Archaeology, London.jpg|தர்கான் நகர கல்லறை எண் 99ல் கிடைத்த ஜாடிகள் மற்றும் தங்க அணிகலன் 

File:Pottery jar, drab ware. The original loop slip is still present. Ptolemaic period. From Tarkhan (Kafr Ammar), Egypt. The Petrie Museum of Egyptian Archaeology, London.jpg|தர்கான் நகர அகழாய்வில் கிடைத்த ஜாடி


## இதனையும் காண்க
* எகிப்தின் தொல்லியல் களங்கள் 

## ஆதாரங்கள்
*Wolfram Grajetzki: "The architecture and the signification of the Tarkhan mastabas" In: *Archeo-Nil* 18 (2008), p.&nbsp;103-112
*W. Grajetzki, *Tarkhan*, In: J. Picton, I. Pridden (editors): *Unseen Images, Archive Photographs in the Petrie Museum, Volume I: Gurob, Sedment and Tarkhan*, London 2008, p.&nbsp;185-237 
*W M. Flinders Petrie, G.A. Wainwright, B.A., A.H. Gardiner, D. Litt.: *Tarkhan I and Memphis V*, London 1913 
*W.M. Flinders Petrie: *Tarkhan II*, London 1914 
*W.M. Flinders Petrie: *Heliopolis, Kafr Ammar and Shurafa*, London 1915

பகுப்பு:எகிப்தில் உள்ள தொல்லியல் களங்கள்
தர்கான் ஆடை

**தர்கான் ஆடை** (Tarkhan dress), பண்டைய எகிப்தின் தர்கான் தொல்லியல் நகரத்தின் அகழாய்வில் சர் சர் பிளிண்டர்ஸ் பீட்டர்  என்பவரால் கண்டுபிடிக்கப்பட்ட நாரிழைத்துணியால் (லினென்) ஆடை ஆகும். இந்த ஆடையின் காலம் கிமு   3482 – 3102 வரை எனக் கணிக்கப்பட்டுள்ளது. நெய்யப்பட்ட ஆடைகளில் இதுவே உலகின் மிகப்பழமையான ஆடை ஆகும். தற்போது இந்த ஆடை இலண்டன் எகிப்திய தொல்லியல் அருங்காட்சியகத்தில் உள்ளது.

## இதனையும் காண்க
* பண்டைய எகிப்தின் தொல்பொருட்கள் 

## மேற்கோள்கள்

## ஆதாரம்
*

## மேலும் படிக்க
*
*

பகுப்பு:எகிப்தின் முதல் வம்சம் 
பகுப்பு:எகிப்தின் தொல்பொருட்கள்
பகுப்பு:எகிப்திய நாகரிகம்
பகுப்பு:ஆடைகள்
ஜகத்சிங்பூர் மக்களவைத் தொகுதி

**ஜகத்சிங்பூர் மக்களவைத் தொகுதி** (*Jagatsinghpur Lok Sabha constituency*) கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்கு முன்னர் இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள்: திர்தோல், பாலிகுடா, எரசாமா, ஜகத்சிங்பூர், கோவிந்த்பூர், நிமாபாடா மற்றும் காகத்பூர் ஆகும்.

## தேர்ந்தெடுக்கப்பட்ட உறுப்பினர்கள்
1977இல் இத்தொகுதி உருவாக்கப்பட்டதிலிருந்து இதுவரை 13 தேர்தல்கள் நடத்தப்பட்டுள்ளன.

ஜகத்சிங்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

## தேர்தல் முடிவுகள்

### 2024
இந்திய பொதுத் தேர்தலின் 7வது கட்டத்தில் 1 சூன் 2024 அன்று வாக்குப்பதிவு நடைபெற்றது. வாக்குகள் அனைத்தும் 4 சூன் 4 அன்று எண்ணப்பட்டன. இதன்படி பாரதிய ஜனதா கட்சி வேட்பாளர் பிபு பிரசாத் தராய், பிஜு ஜனதா தளம் வேட்பாளர் இராஜசிறீ மாலிக்கை 40,696 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:புரி மாவட்டம்
பகுப்பு:கட்டக் மாவட்டம்
பகுப்பு:ஜகத்சிம்மபூர் மாவட்டம்
பகுப்பு:ஒடிசா மக்களவைத் தொகுதிகள்
இரேனியம் மூவாக்சிநைட்ரேட்டு

**இரேனியம் மூவாக்சிநைட்ரேட்டு** (Rhenium trioxynitrate) என்பது ReO3NO3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இரேனியம்(VII) மூவாக்சைடு நைட்ரேட்டு, இரேனியம் டிரையாக்சைடு நைட்ரேட்டு என்ற பெயர்களாலும் இச்சேர்மம் அழைக்கப்படுகிறது. வெண்மையான திடப்பொருளாகக் காணப்படும் இச்சேர்மமம்  ஈரமான காற்றில் உடனடியாக நீராற்பகுப்புக்கு உட்படுகிறது.

## தயாரிப்பு
இரேனியம் மூவாக்சைடு குளோரைடுடன் (ReO3Cl) இருநைட்ரசன்பெண்டாக்சைடைச் சேர்த்து வினைபுரியச் செய்து இரேனியம் மூவாக்சிநைட்ரேட்டு தயாரிக்கப்படுகிறது. இரேனியம் மூவாக்சைடுடன் குளோரினைச் சேர்த்து வினைக்குத் தேவையான இரேனியம் மூவாக்சைடு குளோரைடு தயாரித்துக் கொள்ளப்படுகிறது.: 

::ReO3Cl + N2O5 → ReO3NO3 + NO2Cl

## வினைகள்
இரேனியம் மூவாக்சைடு குளோரைடுக்கு மாற்றாக இரேனியம்(VII) ஆக்சைடு சேர்மத்தையும் பயன்படுத்தலாம். இவ்வாறு தயாரிக்கையில் மாசுநிறந்த இரேனியம் மூவாக்சிநைட்ரேட்டு உருவாகும். இச்சேர்மம் நீருடன் வினைபுரிந்து பெர் இரேனிக் அமிலம் மற்றும் நைட்ரிக் அமிலத்தைக் கொடுக்கிறது.

இரேனியம் மூவாக்சிநைட்ரேட்டை 75 °செல்சியசு வெப்பநிலைக்கு மேல் சூடாக்கும்போது  இரேனியம்(VII) ஆக்சைடு, நைட்ரசன் டை ஆக்சைடு மற்றும் ஆக்சிசனாகச் சிதைகிறது:
::4 ReO3NO3 → 2 Re2O7 + 2 NO2 + O2

இரேனியம் மூவாக்சிநைட்ரேட்டுடன் இருநைட்ரசன் பெண்டாக்சைடு சேர்மங்களின் கலவையை கிராபைட்டுடன் சேர்த்து வினைபுரியச் செய்தால் கிராபைட்டு இடைத்திணிப்பு சேர்மங்களை உருவாக்கலாம்.

## கட்டமைப்பு
எக்சுகதிர் விளிம்பு விளைவு மற்றும் அகச்சிவப்பு நிறமாலையியல் சான்றுகள் NO2+ReO4– அல்லது Re2O7·N2O5 வாய்பாடுகளை நிராகரிக்கின்றன. மாறாக ஒற்றைப்பல்விளிம்பு நைட்ரேட்டு ஈந்தணைவி  கொண்ட பலபடிசார் கட்டமைப்பை பரிந்துரைக்கின்றன.

## மேற்கோள்கள்

பகுப்பு:இரேனியம் சேர்மங்கள்
பகுப்பு:நைட்ரேட்டுகள்
கோத்தா தாருல் எசான்

**கோத்தா தாருல் எசான்** (மலாய்: *Kota Darul Ehsan*; ஆங்கிலம்: *Kota Darul Ehsan*; சீனம்: 雪兰莪牌楼) என்பது கோலாலம்பூர் கூட்டரசு பிரதேசத்திற்கும் மலேசிய மாநிலமான சிலாங்கூர் மாநிலத்திற்கும் இடையே மலேசிய கூட்டரசு நெடுஞ்சாலையில் எல்லையைக் குறிக்கும் வளைவுகளின் அமைப்பைக் குறிப்பிடுவது ஆகும்.

மலேசிய கூட்டரசு நெடுஞ்சாலை 2-இல் அமைக்கப்பட்டுள்ள இந்த வளைவு மலேசியாவின் மிகப்பெரிய வளைவு ஆகும். 

## வரலாறு

1 பிப்ரவரி 1974-இல், கோலாலம்பூர் மாநகரை ஒரு கூட்டரசுப் பிரதேசமாக அமைப்பதற்காக, சிலாங்கூரில் இருந்து மத்திய அரசுக்கு கோலாலம்பூர் மாநகரை மாற்றும் உடன்படிக்கையில் கையெழுத்தானது. அதன் நினைவாக கோலாலம்பூர் - சிலாங்கூர் எல்லைப் பகுதியில்; கோலாலம்பூர் - கிள்ளான் நெடுஞ்சாலையில், 1981-இல், கோத்தா தாருல் எசான் (*Kota Darul Ehsan*) எனும் வளைவு அமைக்கப்பட்டது.

மலேசிய மத்திய அரசுக்கு சிலாங்கூர் மாநிலத்தின் தியாக உணர்வை இந்த வளைவு குறிக்கிறது. இந்த வளைவு 1981-இல் கட்டி முடிக்கப்பட்டது. 3 சனவரி 1982 அன்று சிலாங்கூரின் மறைந்த சுல்தான் சலாவுதீன் அப்துல் அசீஸ் அவர்களால் அதிகாரப்பூர்வமாகத் திறக்கப்பட்டது.

## கட்டிடக்கலை

வளைவின் வடிவமைப்பு  மூரிஷ் கட்டிடக்கலையின் தாக்கங்களைக் கொண்டது.மேலும் கோலாலம்பூர் தொடருந்து நிலையத்துடன் இதே போன்ற வடிவமைப்பைப் பகிர்ந்து கொள்கிறது. கோத்தா தாருல் எசான் வளைவில் உள்ள குவிமாடங்களில் இதைக் காணலாம்.

கோத்தா தாருல் எசான் வளைவின் ஒவ்வொரு புறத்திலும் இரண்டு பீரங்கிகளைக் கொண்டுள்ளது.

## காட்சியகம்

File:Kota Darul Ehsan, Kuala Lumpur-Selangor.jpg
File:Kota Darul Ehsan.jpg
File:Kota Darul Ehsan (230405) 02.jpg
File:Bukit Gasing, Petaling Jaya, Selangor, Malaysia - panoramio.jpg


## மேலும் காண்க
* கூட்டரசு சாலை 2 (மலேசியா)
* சிலாங்கூர்
* கிள்ளான் கிரிஸ் நினைவுச்சின்னம்
* கோலாலம்பூர்

## மேற்கோள்கள்

## வெளி இணைப்புகள்
* 

பகுப்பு:மலேசிய எல்லைகள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
தக்மாசிக்

**தக்மாசிக்** (*Takmachik*), இந்தியாவின் லடாக் ஒன்றியப் பகுதி, லே மாவட்டம், கலாத்சே வருவாய் வட்டத்தில் அமைந்த கிராம ஊராட்சி ஆகும்.இது கலாத்சேவிற்கு வடமேற்கே 16.7 கிலோ மீட்டர் தொலைவிலும்; லே நகரத்திற்கு வடமேற்கே 111.5 கிலோ மீட்டர் தொலைவிலும்: கார்கிலுக்கு தென்கிழக்கே 134.1 கிலோ மீட்டர் தொலைவிலும் அமைந்துள்ளது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, தக்மாசிக் கிராம ஊராட்சி 95 குடும்பங்களையும், 607 மக்கள் தொகையும் கொண்டுள்ளது. இக்கிராம மக்கள் அனைவரும் மலைவாழ் பழங்குடியினர் ஆவார். இதன் சராசரி எழுத்தறிவு 65.36% ஆகும்.
## மேற்கோள்கள்

பகுப்பு:லே மாவட்டம்
பகுப்பு:லே மாவட்டத்தின் நகரங்களும் ஊர்களும்
காரூ

**காரூ** (*Kharoo*), இந்தியாவின் லடாக் ஒன்றியப் பகுதியின், லே மாவட்டத்திலுள்ள காரூ வருவாய் வட்டத்தின் தலைமையிடம் மற்றும் கிராம ஊராட்சி ஆகும்.இது லே நகரத்திற்கு தென்கிழக்கில் 34 கிலோ மீட்டர் தொலைவிலும்; இமயமலையில் 4100 மீட்டர் உயரத்திலும் உள்ளது. 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 42 குடும்பங்கள் கொண்ட காரூ கிராம ஊராட்சியின் மக்கள் தொகை 167 ஆகும். அதில் 77 ஆண்கள் மற்றும்  90 பெண்கள் உள்ளனர். மக்கள் அனைவரும் மலைவாழ் பழங்குடியினர் ஆவர். இதன் சராசரி எழுத்தறிவு 66.45% ஆகும்.இப்பகுதி மக்கள் திபெத்திய பௌத்தம் பின்பற்றுகின்றனர்.

## மேற்கோள்கள்

பகுப்பு:லே மாவட்டத்தின் நகரங்களும் ஊர்களும் 
பகுப்பு:லே மாவட்டம்
பிபு பிரசாத் தராய்

**பிபு பிரசாத் தராய்** (*Bibhu Prasad Tarai*-பிறப்பு 17 சூன் 17,1964) என்பவர் ஓர் இந்திய அரசியல்வாதியும் பாரதிய ஜனதா கட்சித் தலைவரும் ஆவார். இவர் 15வது மக்களவையில் ஒடிசாவிலிருந்து இந்திய நாடாளுமன்ற உறுப்பினராக இருந்தார். இவர் ஜகத்சிங்பூர் மக்களவைத் தொகுதியினைப் பிரதிநிதித்துவப்படுத்தினார்.

## மேலும் காண்க

* ஜகத்சிங்பூர் மக்களவை தொகுதி
* இந்தியப் பொதுவுடமைக் கட்சி

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:15வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
ஜாஜ்பூர் மக்களவைத் தொகுதி

**ஜாஜ்பூர் மக்களவைத் தொகுதி** என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

## சட்டசபை பிரிவுகள்
எல்லை மறுநிர்ணயத்தைத் தொடர்ந்து, இந்தத் தொகுதியில் தற்போது பின்வரும் சட்டமன்றப் பிரிவுகள் உள்ளடங்கியுள்ளன.

2008ஆம் ஆண்டில் எல்லை மறுநிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள்: சுகிந்தா, கோரி, ஜஜ்பூர், தர்மசாலா, பர்ச்சனா, பாரி-தேராபிசி மற்றும் பிஞ்சர்பூர்.

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து, இதுவரை 17 தேர்தல்கள் நடத்தப்பட்டுள்ளன.

ஜாஜ்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்
}style="background-color: " |
|இந்திய தேசிய காங்கிரசு
|-
|லட்சுமி தார் ஜெனா
| style="background-color: " |
| ஞானாந்திர பரிசத்
|-
|1962
|இராம சந்திர மாலிக்
| style="background-color: " |
|இந்திய தேசிய காங்கிரசு
|-
|1967
|பைதர் பெகரா
| style="background-color: " |
|பிரஜா சோசலிச கட்சி
|-
|1971
|அனாஅனாதி சரண் தாசு
| style="background-color: " |
|இந்திய தேசிய காங்கிரசு
|-
|1977
|இராம சந்திர மாலிக்
| style="background-color: " |
|ஜனதா கட்சி
|-
|1980
| rowspan="4" |அனாதி சரண் தாசு
| style="background-color: " |
|இந்திய தேசிய காங்கிரஸ் (ஐ.
|-
|1984
| style="background-color: " |
| இந்திய தேசிய காங்கிரசு
|-
|1989
| rowspan="3" style="background-color: " |
| rowspan="3" |ஜனதா தளம்
|-
|1991
|-
|1996
|அஞ்சல் தாசு
|-
|1998
|இராம சந்திர மாலிக்
| style="background-color: " |
| இந்திய தேசிய காங்கிரசு
|-
|1999
|ஜகன்னாத் மல்லிக்
| rowspan="5" style="background-color: " |
| rowspan="5" | பிஜு ஜனதா தளம்
|-
|2004
| rowspan="2" |மோகன் ஜெனா
|-
|2009
|-
|2014
|ரீட்டா தராய்
|-
|2019
|சர்மிசுதா சேதி
|-
|2024
|ரவீந்திர நாராயண் பெகரா
| style="background-color: " |
| பாரதிய ஜனதா கட்சி
|}

## தேர்தல் முடிவுகள்

### 2024
2024 இந்தியப் பொதுத் தேர்தலின் 7ஆவது கட்ட வாக்குப்பதிவு 1 சூன் 2024 அன்று நடைபெற்றது. பதிவான வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இத்தேர்தலில், பாரதிய ஜனதா கட்சி வேட்பாளர் ரவீந்திர நாராயண் பெகாரா பிஜு ஜனதா தளம் வேட்பாளர் சர்மிசுதா சேதியினை 1,587 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:யாஜ்பூர் மாவட்டம்
பகுப்பு:ஒடிசா மக்களவைத் தொகுதிகள்
ஸ்ரீராம் பாலாஜி

**ஸ்ரீராம் பாலாஜி** (*Sriram Balaji*, பிறப்பு 18 மார்ச் 1990) என்பவர் ஒரு இந்திய தொழில்முறை டென்னிஸ் வீரர் ஆவார். இவர் 2024 சூன் 10  அன்று  ஏடிபி இரட்டையர் உலக தரவரிசையில் 67 இடத்திலும், 2017 சூன் 19 அன்று  ஒற்றையர் தரவரிசையில் உலகளவில் 287 இடத்திலும் உள்ளார்.

பாலாஜி ஃப்யூச்சர் சர்க்யூட்டில் மொத்தம் 9 ஐடிஎஃப் ஒற்றையர் பட்டங்களையும், சர்க்யூட்டில் 43 இரட்டையர் ஐடிஎஃப் ஃபியூச்சர்ஸ் மற்றும் 6 சேலஞ்சர் இரட்டையர் பட்டங்களையும் வென்றுள்ளார். இவர் தற்போது இந்திய டேவிஸ் கோப்பை அணியில் உள்ளார். இவர் 2017 மார்ச்சில்  ரோகன் போபண்ணாவுடன் இணைந்து  டேவிஸ் கோப்பைக்காக முதன் முதலில் விளையாடினார்.  2017 மார்ச்சில் இந்தியா 3-0 என்ற கோல் கணக்கில் வென்று டேவிஸ் கோப்பை உலக பிளே ஆஃபில் நுழைந்தது. 2024 பாரிஸ் ஒலிம்பிக் விளையாட்டுப் போட்டியில்  கலந்து கொள்ள  தேர்வு பெற்ற ரோகன் போபண்ணா தன்னுடன் இணைந்து விளையாட ஸ்ரீராம் பாலாஜியைத் தேர்வு செய்துள்ளார். இதன் வழியாக 2024 பாரிஸ் ஒலிம்ப்பிக் விளையாட்டுப் போட்டிகளில் ஸ்ரீராம் பாலாஜி விளையாடத் தேர்வாகியுள்ளார்.

## தனிப்பட்ட வாழ்க்கை
இவர் நாராயணசாமி, ஜெயந்தி இணையருக்கு மகனாக  கோயம்புத்தூரில் பிறந்தார். இவர் தனது ஒன்பது வயதில் டென்னிஸ் விளையாடத் தொடங்கினார். கோயம்புத்தூரில் உள்ள கேந்திரிய வித்யாலயா மற்றும் பெர்க்ஸ் மெட்ரிகுலேசன் மேல்நிலைப் பள்ளியில் தனது பள்ளிப்படிப்பை முடித்தார். கோயம்புத்தூரில் உள்ள பெர்க்ஸ் டென்னிஸ் அகாதமியில் தனது டென்னிஸ் வாழ்க்கையைத் தொடங்கினார். இவர் தற்போது ஜெர்மனியில் உள்ள ஷுட்லர்-வாஸ்கே டென்னிஸ் பல்கலைக்கழகத்தில் பயிற்சி பெற்று வருகிறார்.  நீச்சலும்,  புத்தகங்களைப் படிப்பதும் இவரது பொழுதுபோக்குகளாகும். இவருக்கு பிடித்த டென்னிஸ் வீரர் ரோஜர் பெடரர். பாலாஜி தற்போது  இந்தியத் தரைப்படையில் இளநிலை அதிகாரியாக உள்ளார். இவரது விளையாட்டு முயற்சிகளுக்கு தரைப்படை ஆதரவு அளித்துவருகிறது.

## மேற்கோள்கள்

## வெளி இணைப்புகள்
* 
* 

பகுப்பு:கோவை மக்கள்
பகுப்பு:தமிழ் விளையாட்டு வீரர்கள்
பகுப்பு:வாழும் மக்கள்
பகுப்பு:1990 பிறப்புகள்
இரபீந்திர நாராயண் பெகெரா

thumb | வலது | இரபீந்திர நாராயண் பெகெரா
**இரபீந்திர நாராயண் பெகெரா** (*Rabindra Narayan Behera*) என்பவர் இந்தியாவின் ஒடிசாவின் புவனேசுவரைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் ஜாஜ்பூர் மக்களவைத் தொகுதியிலிருந்து நாடாளுமன்றத்தின் மக்களவை உறுப்பினராகத் தேர்ந்தெடுக்கப்பட்டார். பெகரா பாரதிய ஜனதா கட்சி சேர்ந்தவர் 

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
சூரத் மக்களவைத் தொகுதி

**சூரத் மக்களவைத் தொகுதி** (*Surat Lok Sabha constituency*) என்பது இந்திய மாநிலமான குசராத்தில் உள்ள 26 மக்களவைத் தொகுதிகளில் ஒன்றாகும். பாஜக மூத்த தலைவர் காசிராம் ராணா 6 முறை இந்த தொகுதியிலிருந்து மக்களவை உறுப்பினராக இருந்துள்ளார். சூரத் இந்தியாவின் 7ஆவது பிரதம மந்திரி மொரார்ஜி தேசாவின் தொகுதியாகவும் இருந்தது. இவர் இந்தத் தொகுதியில் 5 முறை மக்களவை உறுப்பினராக இருந்துள்ளார். 1989 முதல் சூரத் பாஜக தலைவர்களை மக்களவை உறுப்பினர்களாகத்  தேர்ந்தெடுத்துள்ளது. 2024 தேர்தலில், இந்திய தேசிய காங்கிரசின் வேட்பாளரின் பரிந்துரைகள் நிராகரிக்கப்பட்டு, மற்ற அனைத்து வேட்பாளர்களும் போட்டியிலிருந்து பின்வாங்கியதால் பாஜக வேட்பாளர் முகேசு தலால் போட்டியின்றி வெற்றி பெற்றார்.

## சட்டமன்றப் பிரிவுகள்

## நாடாளுமன்ற உறுப்பினர்

## தேர்தல் முடிவுகள்

### 2024

## மேலும் காண்க
* சூரத் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:குசராத்து மக்களவைத் தொகுதிகள்
தயோடெட்ராபார்பிட்டால்

**தயோடெட்ராபார்பிட்டால்** (*Thiotetrabarbital*) என்பது C12H20N2O2S என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மயக்க மருந்தாகப் பயன்படுத்தப்படும் ஒரு குறுகிய-செயல்பாட்டு பார்பிட்யூரேட்டு வழிப்பெறுதியாக இது கருதப்படுகிறது. கால்நடை மருத்துவத்திலும் தயோடெட்ராபார்பிட்டால் பயன்படுகிறது.

## மேற்கோள்கள்

பகுப்பு:பொது மயக்க மருந்துகள்
பகுப்பு:தயோபார்பிட்டியூரேட்டுகள்
அனிமேலியா (திரைப்படம்)

**அனிமேலியா** (*Animalia*) என்பது 2023ஆம் ஆண்டு வெளியான பிரான்சு-மொராக்கோ அறிவியல் புனைகதை திரைப்படமாகும். சோபியா அலௌயி இயக்கிய முதல் திரைப்படம் இதுவாகும். இது அலௌயின் *சோ வாட் இப் தி கோட்சு டை* குறும்படத்தினை அடிப்படையாகக் கொண்டது. மொராக்கோ நடந்த வேற்று கிரக நிகழ்வுகள் நாட்டை குழப்பத்திற்குள் தள்ளியதால் தனது கணவர் அமீனுடன் மீண்டும் ஒன்றிணைய முயற்சிக்கும் கர்ப்பிணிப் பெண் இட்டோவின் (ஓமாமா பாரிட்) கதையாக இப்படம் அமைகின்றது.

இந்தப் படம் 20 சனவரி 2023 அன்று 2023 சன்டான்சு திரைப்பட விழாவில் வெளியிடப்பட்டது. விமர்சகர்கள் குறிப்பாக இயக்கம், பாரிட் மற்றும் டெஹ்பியின் நடிப்பு மற்றும் இசையைப் பாராட்டினர். இதன் மூலம் இந்தப் படம் குறிப்பிடத்தக்க வரவேற்பைப் பெற்றது.

## நடிப்பு

* இட்டோவாக ஓமாமா பாரிட்
* அமீனாக மொகதி டெக்பி
* பவாத் ஆக பவாத் ஓகாவ்
* சவாத் கௌயி

## தயாரிப்பு
முப்பத்தைந்து நாட்கள் படப்பிடிப்புக்குப் பிறகு 2021 நவம்பரில் ஆரம்பக்கட்ட படப்பிடிப்பு முடிவடைந்தது. *அனிமலியா ராங் பிலிம்சும்* *எஸ்ஆர்ஏபி பிலிம்சும்* இதனைத் தயாரித்துள்ளது. மேலும் ஆர்ட் பிரான்சு சினிமாவும் மொராக்கோ நிறுவனங்களான ஜியாங்கோ பிலிம்சும், துனியா தயாரிப்பு நிறுவனத்துடன் இணைந்து இத்திரைப்படத்தினைத் தயாரித்துள்ளது. இந்தப் படம் 'பர்மிநசு' ('அமங் அசு') என்ற பெயரில் தயாரிக்கப்பட்டது. பன்னாட்டு வெளியீடு விற்பனையை *டோட்டெம் பிலிம்சு* கையாளுகிறது.

## வெளியீடு
*அனிமலியா* உலக அளவில் வெளியீடானது 23 சனவரி 2023 அன்று 2023 சன்டான்சு திரைப்பட விழாவில் நடைபெற்றது. இது 9 ஆகத்து 2023 அன்று பிரான்சில் ஆட் விட்டம் வெளியீட்டு நிறுவனம் மூலம் திரையரங்குகளில் வெளியிடப்பட்டது.

## வரவேற்பு
விமர்சனம் திரட்டும் வலைத்தளமான ராட்டன் டொமாடோசில், 20 விமர்சகர்களின் விமர்சனங்களின் அடிப்படையில் இந்தப் படம் 100% ஒப்புதல் மதிப்பீட்டைக் கொண்டுள்ளது. சராசரி மதிப்பீடு 7.7/10.

2023 கல்கரி பன்னாட்டுத் திரைப்பட விழாவில் இந்தப் படம் சிறந்த பன்னாட்டுத் திரைப்படத்திற்கான விருதை வென்றது.

## மேற்கோள்கள்

## வெளி இணைப்புகள்

* 
பகுப்பு:2023 திரைப்படங்கள்
சிறீ எம்

**சிறீ எம்** அல்லது **சிறீ மதுகர் நாத்** என்றும் அழைக்கப்படும் ஸ்ரீ எம் (பிறப்பு: **மும்தாஜ் அலி கான்**, 6 நவம்பர் 1948) ஒரு இந்திய யோகி, ஆன்மீக வழிகாட்டி, பேச்சாளர் மற்றும் கல்வியாளர் ஆவார்.

மும்தாஜ் அலிகான் 1949 நவம்பர் 6 அன்று கேரள மாநிலம் திருவனந்தபுரத்தில் ஒரு முஸ்லிம் குடும்பத்தில் பிறந்தார். இவர் சிறு வயதிலிருந்தே ஆன்மிகத்தின் பால் ஈர்க்கப்பட்டார். தனது பத்தொன்பதாவது வயதில் நாத சைவ குரு பரம்பரையில் தீட்சை பெற்றுக்கொண்டார்.  2020-இல், பத்ம பூசண் விருது பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
ராயன்

***ராயன்*** (*Raayan*) என்பது தனுஷ் இயக்கி சன் படங்கள் நிறுவனத்தின் கீழ் கலாநிதி மாறன் தயாரிப்பில் சூலை 2024இல் வெளிவந்த தமிழ் 
திரைப்படமாகும்.  இதில் தனுஷ் தலைப்புப் பாத்திரத்தில் நடிக்கிறார். இவருடன் எஸ்.ஜே.சூர்யா, பிரகாஷ் ராஜ், செல்வராகவன், சந்தீப் கிசன், காளிதாஸ் ஜெயராம், துசாரா விச்சயன், அபர்ணா பாலமுரளி, வரலட்சுமி சரத்குமார் ஆகியோர் நடித்துள்ளனர்.

தனுஷ் முன்னணி நடிகராக நடிக்கும் 50வது படம் என்பதால் , *D50*  என்ற தற்காலிகத் தலைப்பில் ஜனவரி 2023 இல் இப்படம் அறிவிக்கப்பட்டது. பின்னர், அதிகாரப்பூர்வ தலைப்பு பிப்ரவரி 2024 இல் வெளியிடப்பட்டது. முதன்மை புகைப்படம் எடுத்தல் ஜூலை 2023 இல் தொடங்கியது. இது முக்கியமாக சென்னை மற்றும் காரைக்குடியில் படமாக்கப்பட்டது. 2023 டிசம்பர் நடுப்பகுதியில் படப்பிடிப்பு முடிவடைந்தது. இந்தப் படத்திற்கு ஏ. ஆர். ரகுமான் இசையமைத்துள்ளார். ஓம் பிரகாஷ் ஒளிப்பதிவு செய்துள்ளார். பிரசன்னா ஜி. கே. படத்தொகுப்பு செய்துள்ளார்.

'ராயன்' 2024 சூன் 13 அன்று திரையரங்குகளில் வெளியிட திட்டமிடப்பட்டது. ஆனால் அறியப்படாத காரணங்களால் ஒத்திவைக்கப்பட்டது. தனுஷின் பிறந்தநாளை ஒட்டி, 2024 சூலை 26 அன்று உலகம் முழுவதும் வெளியானது.

## கதை சுருக்கம்
பெற்றோர் இல்லாத “ராயன்” என்கிற காத்தவராயன் தனது மூன்று உடன்பிறந்தவர்களுடன் வாழ்ந்து வருகிறான். அவன் வசிக்கும் இடத்தில் பல வன்முறை கும்பல் செயல்பட்டு வருகிறது. அதிலிருந்து தனது உடன்பிறந்தவர்களை விலகியிருக்க முயற்சி மேற்கொள்கிறான். ஆனாலும்  ஒரு கட்டத்தில் தனது சகோதரன் செய்யும் ஒரு தவறால் ராயனும் வன்முறையில் ஈட்டுபட வேண்டியதாகிறது. அதன் பிறகு ராயனின் வாழ்க்கை எவ்வாறு போகிறது? அவனது சகோதரர்கள் என்ன செய்கிறார்கள் என்பதே மீதிக் கதை.

## நடிகர்கள்

## தயாரிப்பு
தனுஷ், 2017 திசம்பர் 29 அன்று, ப. பாண்டி (2017) படத்திற்குப் பிறகு தனது இரண்டாவது இயக்கத்தில், தேனாண்டாள் படங்கள் நிறுவனத்தின் நிர்வாகிகள் ஹேமா ருக்மணி மற்றும் முரளி ராமசாமியுடன் இணைந்து பணியாற்றப் போவதாக அறிவித்தார்.  தமிழ், தெலுங்கு என இருமொழித் திரைப்படமான இதில் நாகார்ஜுனா, அதிதி ராவ் ஹைதாரி, எஸ். ஜே. சூர்யா, சரத்குமார், ஸ்ரீகாந்த் ஆகியோர் நடித்துள்ளனர். இசையமைப்பாளர் ஷான் ரோல்டன், ஒளிப்பதிவாளர் ஓம் பிரகாஷ், படத்தொகுப்பாளர் பிரசன்னா ஜி. கே. ஆகியோர் குழுவில் சேர்க்கப்பட்டனர்.

## விமர்சனங்கள்
திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது. தனுஷின் நடிப்பு, இயக்கம் மற்றும் திரைக்கதை மற்றும் ஏ. ஆர். ரகுமானின் பின்னணி இசை ஆகியவற்றைப் பாராட்டினர். அதே நேரத்தில் இடைவேளைக்குப் பிந்தைய பகுதிகளில் கதைக்களம் மற்றும் உரையாடல் விமர்சனங்களைப் பெற்றது. ஆனந்த விகடன் வார இதழில் வந்த விமர்சனத்தில் "அதிலும் எதிரும் புதிருமாக இருக்கும் பாத்திரங்கள் அனைத்தும் கடைசிப் பாடலுக்கு ஒன்றாக நடனமாடுவது எல்லாம் ‘கியா லாஜிக்' இயக்குநரே? ராவணன், துர்க்கை உள்ளிட்ட புராண மேற்கோள்கள் எதுவுமே கதைக்கு உதவவில்லை. இந்த ராயனின் ‘பாட்ஷா', இரண்டாம் பாதியில் பலிக்கவில்லை." என்று எழுதி  மதிப்பெண்களை வழங்கினர்.

## குறிப்புகள்

## மேற்கோள்கள்

## வெளி இணைப்புகள்
* 

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
காஜாங் மருத்துவமனை

{
  "type": "Feature",
  "geometry": { "type": "Point", "coordinates": [101.793056, 2.993056] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

**காஜாங் மருத்துவமனை** (மலாய்: *Hospital Kajang*; ஆங்கிலம்: *Kajang Hospital*) என்பது மலேசியா, சிலாங்கூர், உலு லங்காட் மாவட்டம், காஜாங் நகர்ப் பகுதியில் அரசு நிதியுதவி பெறும் மாவட்ட மருத்துவமனை ஆகும்.

சிலாங்கூர், உலு லங்காட் மாவட்டத்தின் மேற்கில் அமைந்துள்ள இந்த மருத்துவமனை, காஜாங், செமினி, புரோகா பகுதியில் இருந்து வரும் நோயாளிகளுக்கு சுகாதாரச் சேவைகளை வழங்குகிறது. 

## பொது

1889-இல் காஜாங் நகரம் உருவாக்கப்பட்ட போது இந்த மருத்துவமனையும் கட்டப்பட்டது. கோலாலம்பூரில் இருந்து வடகிழக்கே சுமார் 30 கிலோமீட்டர் (19 மைல்) தொலைவில் 16 ஏக்கர் (6.5 எக்டேர்) நிலப்பரப்பில் இருந்த ஓர் இடத்தில் இந்த மருத்துவமனை கட்டப்பட்டது. 

காஜாங் நகரம் மற்றும் உலு லங்காட் மாவட்டத்தின் வளர்ச்சியுடன் இந்த மருத்துவமனையும் வளர்ச்சி பெற்றது. 1970-களில் 250 படுக்கைகள் இருந்த இந்த மருத்துவமனையில் தற்போது **306** படுக்கைகள் உள்ளன. அத்துடன் இந்த மருத்துவமனையில் **1052** மருத்துவப் பணியாளர்கள் பணிபுரிகின்றனர். 

### மறுவடிவமைப்புத் திட்டம்

மருத்துவமனையின் கட்டிடங்களின் எண்ணிக்கையும் படிப்படியாக அதிகரித்து வருகிறது. தற்போது வரை இருக்கும் முதல் நிரந்தரக் கட்டிடம் 1910-இல் கட்டப்பட்டது. 1976-இல் மற்றொரு 4-அடுக்கு தொகுதி சேர்க்கப்பட்டது. பின்னர் சேர்க்கப்பட்ட மற்ற கட்டிடத் தொகுதிகளில் உணவு தயாரிப்பு தொகுதி (1983), பிணவறை (1985) மற்றும் நோயியல் பிரிவு (1992) ஆகியவை அடங்கும்.

1999-ஆம் ஆண்டு மருத்துவமனை மறுவடிவமைப்புத் திட்டத்தின் 2-ஆம் கட்டம் நிறைவடைந்தது. கீழ் சமீபத்திய கட்டிடம் கூடுதலாக மேற்கொள்ளப்பட்டது. மறுவடிவமைப்புத் திட்டத்திற்கான '''RM''' 14.1 மில்லியன் ரிங்கிட் ஆசிய வளர்ச்சி வங்கியால் வழங்கப்பட்டது. 

### இரத்தச் சுத்திகரிப்புப் பிரிவு

அந்த மறுவடிவமைப்புத் திட்டத்தின் கட்டுமானம்; 1-ஆம்; 2 ஆம் வகுப்பு நோயாளிக் கூடங்கள் (22 படுக்கைகள் கொண்ட வார்டுகள்), பிறந்த குழந்தை பிரிவு (20 படுக்கைகள்), அறுவை சிகிச்சை அறைகள் (2 அறைகள்), தீவிர சிகிச்சை பிரிவு (6 படுக்கைகள்), குழந்தைகள் பிரிவு (22 படுக்கைகள்) மற்றும் மறுவாழ்வுத் தொகுதி ஆகியவற்றைக் கொண்டுள்ளது.

2000-ஆம் ஆண்டு இரத்தச் சுத்திகரிப்புப் பிரிவும் தொடங்கப்பட்டது. 13 துறைகள் மற்றும் 12 பிரிவுகள் கொண்ட  இந்த மருத்துவமனை 11 நவம்பர் 2005-இல் ஐஎஸ்ஓ 9000 *(MS ISO 9001:2000)* சான்றிதழ் விருதைப் பெற்றது.

### முகவரி

Hospital Kajang Jalan Semenyih
43000 Kajang, Selangor. 
Tel :  +6(03)8736 3333 
Faks : +6(03)8736 7527

இணையத் தளம்: 

## மேற்கோள்கள்

## வெளி இணைப்புகள்
* 
* Official website of the Kajang Hospital
* Ministry of Health, Malaysia

பகுப்பு:மலேசிய மருத்துவமனைகள்‎‎
ஜாங் கொம்புத் தேரை

**ஜாங் கொம்புத் தேரை** (*Zhang 's horned toad*) என்பது *மெகோபிரைடே* குடும்பத்தைச் சேர்ந்த ஒரு தவளை சிற்றினம் ஆகும். மண்வெட்டி கால் தேரை என்றும் இது அழைக்கப்படுகிறது. இது சீனாவின் திபெத் நியாலம் கவுண்டியில் உள்ள ஜாங்மு (நேபாளத்தின் கோடரியிலிருந்து எல்லையைத் தாண்டி) காணப்படுகிறது.இதன் இயற்கையான வாழிடங்கள் மிதவெப்பக் காடுகளும் ஆறுகளும் ஆகும்.

## மேற்கோள்கள்

பகுப்பு:சீன உயிரினங்கள்
ஒப்ரியோபிரைன்

**ஒப்ரியோபிரைன்** (*Ophryophryne*) என்பது தென்கிழக்காசியாவினைச் சேர்ந்த *மெகோப்ரிடே* குடும்பத்தைச் சேர்ந்த நீர்நில வாழ் உயிரினமாகும். இவை சில நேரங்களில் மலைத் தேரை என்று அழைக்கப்படுகின்றன.

## சிற்றினங்கள்
இந்தப் பேரினத்தில் பின்வரும் ஆறு சிற்றினங்கள் உள்ளன.

* *ஒப்பிரியோபிரைன் எல்பினா* பொயர்கோவ், துவோங், ஓர்லோவ், கோகோலேவா, வாசிலிவா, நுயென், நுயெந், சே மற்றும் மகோனி, 2017
* *ஒப்பிரியோபிரைன் ஜெர்டி* ஓலர், 2003
* *ஒப்பிரியோபிரைன் கான்சி* ஓலர், 2003
* *ஒப்பிரியோபிரைன் மைக்ரோசுடோமா* பௌலெங்கர், 1903
* *ஒப்பிரியோபிரைன் பாச்சிப்ரொக்டசு* கோ, 1985
* *ஒப்பிரியோபிரைன் சைனோரியா* இசுடூவர்ட், சோக், மற்றும் நியாங், 2006

## மேற்கோள்கள்

பகுப்பு:நீர்நில வாழ்வனப் பேரினங்கள்
பகத் சைன்

**பகத் சைன்** (*Bhagat Sain*), 15ஆம் ஆண்டுகளில் புகழுடன் வாழ்ந்த இவரை *சேனா பகத்* என்றும் அறியப்பட்டவர். பகத் சைன் பக்தி இயக்க காலத்தில் 15ஆம் நூற்றாண்டில் வைணவ பக்திக் கவிஞராக விளங்கியவர். இவரது ஒரு கவிதை ஒன்று குரு கிரந்த் சாகிப் நூலில் அமைந்துள்ளது. இவர் இராமாநந்தரின் சீடர் ஆவார். 

துவக்க காலத்தில் பகத் சைன் ரேவா இராச்சிய மன்னர் இராஜாராம் சிங்கிற்கு முடிதிருத்தும் பணி செய்தார்.
## மேற்கோள்கள்

### ஆதாரம்
* Macauliffe, M.A The Sikh Religion: Its Gurus Sacred Writings and Authors, Low Price Publications,1909, 

பகுப்பு:வைணவ அடியார்கள்
பகுப்பு:1400 பிறப்புகள் 
பகுப்பு:1490 இறப்புகள்
பூபிசு சிபிலன்சு

***பூபிசு சிபிலன்சு*** (*Boophis sibilans*) என்பது *மான்டெல்லிடே* குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மடகாசுக்கர் உயிரினங்கள்
பகுப்பு:அகணிய உயிரிகள்
பிரதமர் கதி சக்தி

**பிரதமர் கதி சக்தி** பன்முக இணைப்புக்கான தேசியப் பெருந்திட்டம் என்றும் அழைக்கப்படுகிறது (ஐஎஸ்டி ). இந்தியாவில் உற்பத்தித் துறைக்கு போட்டிசார் மேம்பாடுகளை வழங்குவதற்காக 1.20 டிரில்லியன் அமெரிக்க டாலர் மதிப்புள்ள ஒரு இந்தியப் பெருந் திட்டமாகும்.

## வரலாறு
ஆகஸ்ட் 15, 2021 அன்று, இந்தியப் பிரதமர் நரேந்திர மோடி இந்தியப் பொருளாதார வளர்ச்சியை அதிகரிப்பதற்காக இந்தத் திட்டத்தை அறிவித்தார். இந்தியாவின் அனைத்துப் பொருளாதார மண்டலங்களுக்கும் பன்முக இணைப்பு உள்கட்டமைப்பை வழங்குவதற்காக இந்தத் திட்டம் 2021 அக்டோபர் 13 அன்று தொடங்கப்பட்டது; பொருளாதார விவகாரங்களுக்கான அமைச்சரவைக் குழுவால் அக்டோபர் 21, 2021 அன்று அங்கீகரிக்கப்பட்டது.

## நோக்கமும் திட்டமும்
இந்தத் திட்டம் இந்திய அரசாங்கத்தின் அனைத்துத் தொடர்புடைய அமைச்சகங்கள் மற்றும் துறைகளை ஒன்றிணைத்து, திட்டங்களின் முழுமையான மற்றும் ஒருங்கிணைந்த திட்டமிடலுக்காக ஒரு டிஜிட்டல் தளத்தை உருவாக்குவதை நோக்கமாகக் கொண்டுள்ளது. உதாரணமாக, இது இந்திய சாலைவழிகள், இந்திய ரயில்வே, இந்திய விமானப் போக்குவரத்து மற்றும் இந்திய நீர்வழிப் போக்குவரத்து அமைச்சகங்களை ஒன்றோடொன்று இணைக்கும். தற்போதைய திட்டங்களை கண்காணிப்பதில் வெளிப்படைத்தன்மைக்கு இது உதவும் மற்றும் சமூகத்திற்கு வரவிருக்கும் இணைப்பு திட்டங்கள் பற்றிய தகவல்களை வழங்கும். இத்திட்டத்தின் முக்கிய நோக்கங்கள் நீடித்த 5 டிரில்லியன் டாலர் பொருளாதாரத்தை அடைவது மற்றும் 2040 ஆம் ஆண்டில் 20 டிரில்லியன் அமெரிக்க டாலர் பொருளாதாரமாக அதிகரிப்பது ஆகும். இத்திட்டத்தின் ஒரு பகுதியாக, இந்திய ரயில்வே 3 ஆண்டுகளில் 400 புதிய வந்தே பாரத் எக்ஸ்பிரஸ் ரயில்களை உருவாக்கும். இந்தத் திட்டம் 196 முக்கியமான உள்கட்டமைப்பு இடைவெளித் திட்டங்களுக்கும் வேகத்தை அதிகரிக்கும். இதில் 22 உள்கட்டமைப்புத் திட்டங்கள் ஆரம்பத்தில் அங்கீகரிக்கப்பட்டன. இந்திய ரயில்வே இந்தியாவிற்குள் 200 ரயில் முனையங்களை நவீன வசதிகளுடன் புதுப்பிக்கும். மேலும் ஐந்து ஆண்டுகளில் கூடுதலாக 300 புதிய முனையங்களை உருவாக்கும்.

## மேலும் காண்க
* வந்தே பாரத் எக்ஸ்பிரஸ்
* அம்ரித் பாரத் நிலையத் திட்டம்
* உடான்

## மேற்கோள்கள்

பகுப்பு:மோதி ஆட்சியின் திட்டங்கள்
பகுப்பு:இந்திய அரசுத் திட்டங்கள்
சுரேந்திரநகர் மக்களவைத் தொகுதி

**சுரேந்திரநகர் மக்களவைத் தொகுதி** (*Surendranagar Lok Sabha*) என்பது இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

## சட்டமன்றப் பிரிவுகள்
தற்போது, சுரேந்திரநகர் மக்களவைத் தொகுதியில் ஏழு சட்டமன்றத் தொகுதிகள்உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

### 2019

 

### 2014

 

### 2009

 
 

### 2004

 
 

## மேலும் காண்க

* சுரேந்திரநகர் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:சுரேந்திரநகர் மாவட்டம்
பகுப்பு:குசராத்து மக்களவைத் தொகுதிகள்
யாழ்ப்பாணச் சமர் (1995)

**1995 யாழ்ப்பாணச் சமர்** (*Battle of Jaffna (1995*) என்பது 1995 அக்டோபர் முதல் திசம்பர் வரை  யாழ்ப்பாணம் நகரத்திற்காக நடந்த ஒரு சமராகும்.

## சமர்
யாழ்ப்பாண நகரம் பல ஆண்டுகளாக தமிழீழ விடுதலைப் புலிகளின் முதன்மையான கோட்டையாக இருந்து வந்தது. புலிகள் இந்த நகரத்தை தமது புதிய சுதந்திர தேசத்தின் தலைநகராகக் கருதினர். இந்த நகரம் 1987 ஆம் ஆண்டில் இந்திய இராணுவத்தால்  பூமாலை நடவடிக்கையால்  கொஞ்சகாலம் கைப்பற்றப்பட்டிருந்தது. ஆனால் பின்னர் அந்த நகரம் மீண்டும் புலிகளால் கைப்பற்றப்பட்டது. 

புலிகள் இலங்கை கடற்படையின் பீரங்கிப் படகுகளைத் தாக்கி அழித்தனர். மேலும் யாழ்ப்பாணம் மீது பறந்த இலங்கை விமானப்படையின் ஏவிஆர்ஓ வானூர்திகளை  விமான எதிர்ப்பு ஏவுகணைகளைக் கொண்டு வீழ்த்தினர். இச்சமயத்தில் விடுதலைப் புலிகளுடனான அமைதிப் பேச்சுக்கள் முறிந்ததையடுத்து, இலங்கையின் புதிதாகத் தெரிவு செய்யப்பட்ட சனாதிபதி, சந்திரிகா குமாரதுங்க,  யாழ்ப்பாணத்தின் மீதான இந்த தாக்குதலுக்கு உத்தரவிட்டார் இதையடுத்து மூன்றாம் ஈழப்போர் துவங்கியது. குடாநாட்டை கட்டுப்படுத்த பலாலி விமானத்தளம் இன்றியமையாததாக ஆனது. 

1995, அக்டோபர், 17 இல், இலங்கை இராணுவத்தினர் 10,000 பேர் யாழ்ப்பாண நகரத்திற்கு (25 மைல் தொலைவில்) தங்கள் போர்த் தொடரைத் துவக்கினர். இந்தத் தாக்குதல் 1995, திசம்பர் 5,  வரை நீடித்தது. இந்த 50 நாள் போரில் 300 வரையிலான இலங்கை இராணுவ வீரர்களும், 550 இக்கும் மேற்பட்ட விடுதலைப் புலிகளும் கொல்லப்பட்டனர். இறுதியில் இராணுவம் புலிகளிடமிருந்து நகரத்தையும் குடாநாட்டையும் கைப்பற்றியது. இதனால் புலிகள் முடக்கப்பட்டனர், என்றாலும் பெரும்பாலான புலிப் படையினர் காட்டுக்குள் பின்வாங்கினர்.

## பின்விளைவுகள்
யாழ்ப்பாணத்துக்கான யுத்தம் ஈழப்போரை முடிவுக்குக் கொண்டுவந்துள்ளதாகவும், புலிகளால் மீண்டும் ஒருபோதும் அரசாங்கத்திற்கு எதிராக பாரிய யுத்தங்களை மேற்கொள்ள முடியாது எனவும் இராணுவம் துவக்கத்தில் தெரிவித்தது. கிளர்ச்சி முடிவுக்கு வந்ததாக நம்பப்பட்டது. எவ்வாறாயினும், திசம்பர் 23 ஆம் நாள் மட்டக்களப்பு மாவட்டத்தில் இராணுவப் பிரிவு ஒன்றின் மீது விடுதலைப் புலிகள் தாக்குதல் நடத்தியதில் 33 படையினர் கொல்லப்பட்ட போது போர் முடிவுக்கு வரவில்லை என்பது உறுதியானது. இதில் 30க்கும் மேற்பட்ட போராளிகள் கொல்லப்பட்டதாக இராணுவ வட்டாரங்கள் தெரிவித்தன. அடுத்த ஏழு மாதங்களில் புலிகள் இயக்கத்தை மறுசீரமைத்து மீண்டும் ஒருங்கிணைத்தனர். 1996 யூலையில் போராளிகள் முல்லைத்தீவில் உள்ள படைத்தளத்தின் மீது  ஓயாத அலைகள் நடவடிக்கை என்ற பெயரில் தாக்குதலைத் தொடங்கினர். இந்த தாக்குதலில்  1,200 க்கும் மேற்பட்ட இராணுவ வீரர்கள் கொல்லப்பட்டதுடன் இராணுவ தளமும் அழிக்கப்பட்டது.

## மேற்கோள்கள்

பகுப்பு:இந்திய அமைதிப் படை
பகுப்பு:மூன்றாம் ஈழப்போர் சமர்கள்
பகுப்பு:Webarchive template wayback links
பகுப்பு:யாழ்ப்பாண மாவட்ட வரலாறு